สรรพากรลดภาษี เงินรางวัลทีมชาติ
นักกีฬาทีมชาติไทยได้เฮ สรรพากรประกาศลดภาษีเงินรางวัลส่วนที่เกิน 10 ล้าน
8 เม.ย. 2560

โพสต์ทูเดย์ - นักกีฬาทีมชาติไทยได้เฮ สรรพากรประกาศลดภาษีเงินรางวัลส่วนที่เกิน 10 ล้านนายประสงค์ พูนธเนศ อธิบดีกรมสรรพากร ได้ลงนามประกาศอธิบดีกรมสรรพากร เมื่อวันที่ 31 มี.ค. 2560 เพื่อยกเว้นภาษีเงินได้ที่นักกีฬาและผู้ฝึกสอนกีฬาได้รับจากการให้โดยเสน่หาจากภาครัฐหรือเอกชน จากการเข้าร่วมการแข่งขันรายการมหกรรมกีฬาและรายการแข่งขันกีฬาสมัครเล่นระดับนานาชาติ ในนามทีมชาติไทย เฉพาะส่วนที่เกิน 10 ล้านบาท มีผลบังคับใช้ตั้งแต่วันที่ 1 ก.พ. 2559 ที่ผ่านมาทั้งนี้ เงินรางวัลที่ได้รับจะต้องได้รับภายใน 1 ปี หลังจากการแข่งขันสิ้นสุดลง และเงินรางวัลที่ได้รับจากรัฐบาล หรือเอกชน จะต้องไม่มีข้อผูกพันต้องการกระทำใดๆ เป็นการตอบแทนสำหรับรายการกีฬาการแข่งขันที่อยู่ในข่ายได้รับเงินรางวัลและได้รับการยกเว้นภาษี คือ กีฬาโอลิมปิกเกมส์พาราลิมปิกเกมส์ เอเชียนเกมส์ อาเซียนพาราเกมส์  เอเชียนอินดอร์-มาร์เชียล อาร์ตสเกมส์ และซีเกมส์ ส่วนกีฬาสมัครเล่นระดับนานาชาติ ที่สมาคมกีฬาต่างๆ ส่งเข้าแข่งขัน คือ การแข่งขันชิงชนะเลิศ การแข่งขันชิงชนะเลิศแห่งเอเชีย การแข่งขันชิงชนะเลิศแห่งอาเซียน หรือรายการแข่งขันระดับนานาชาติที่สหพันธ์กีฬานานาชาติเป็นเจ้าของจัดการแข่งขัน